CELEX: 62010TN0106
Language: da
Date: 2010-03-04 00:00:00
Title: Sag T-106/10: Sag anlagt den 4. marts 2010 — Spanien mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/71
            
         Sag anlagt den 4. marts 2010 — Spanien mod Kommissionen
   (Sag T-106/10)
   2010/C 113/105
   Processprog: spansk
   
      Parter
   
   
      Sagsøger: Kongeriget Spanien (ved M. Muñoz Pérez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Beslutning K(2009) 10136 endelig af 18. december 2009 om anvendelse af finansielle korrektioner på den del af udviklingssektionen i EUGFL, der vedrører EU-initiativprogrammet CCI 2000 ES.06.0.PC.003 (Spanien — Leader+Aragón) annulleres, og
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen pålagde ved den anfægtede beslutning en finansiel nettokorrektion på 2 % af de indtil den 4. juni 2008 af de spanske myndigheder anmeldte udgifter, hvilket medfører et nedslag på 652 674,70 EUR i støtten fra EUGFL, Udviklingssektionen, til udgifterne til ovennævnte program, og som blev tildelt i henhold til Kommissionens beslutning K(2001) 2067 af 31. juli 2001.
   Kongeriget Spanien gør gældende, at afgørelsen skal annulleres af to grunde:
   
                
            
            
               For det første er der foretaget en ulovlig anvendelse af artikel 39 i Rådets forordning (EF) nr. 1260/1999 (1), eftersom det teoretiske misbrug, der har givet anledning til den finansielle korrektion, der er vedtaget af Kommissionen, i virkeligheden ikke udgør en tilsidesættelse af artikel 4 i Kommissionens forordning (EF) nr. 438/2001 (2), og eftersom betingelsen i nævnte bestemmelse om, at dokumentationen vedrørende kontrollerne på stedet skal indeholde oplysninger om det udførte arbejde, ikke nødvendigvis medfører, at den nævnte dokumentation skal indeholde en liste over de udførte kontroller, når disse med lethed kan oplyses.
            
         
                
            
            
               For det andet foreligger der en tilsidesættelse af proportionalitetsprincippet, der er fastsat i artikel 39, stk. 3, i forordning (EF) nr. 1260/1999, sammenholdt med retningslinjerne vedrørende de principper, kriterier og vejledende korrektionssatser, som Kommissionens tjenestegrene anvender til bestemmelse af de finansielle korrektioner, der er fastsat i artikel 39, stk. 3, i Rådets forordning (EF) nr. 1260/1999 (3). For det første på grund af vedtagelsen af en korrektion på 2 % af udgifterne, når oplysningerne fra de spanske myndigheder til Kommissionen dokumenterede, at risikoen for fonden var væsentligt mindre end nævnte procentdel. For det andet på grund af forlængelsen af den periode, der er berørt af korrektionen, ved at inkludere de anmeldte udgifter ikke kun i perioden indtil Kommissionens undersøgelse (17.12.2004), men indtil datoen for det bilaterale møde (4.6.2008).
            
         
      (1)  Rådets forordning (EF) nr. 1260/1999 af 21.6.1999 om vedtagelse af generelle bestemmelser for strukturfondene (EFT L 161 af 26.6.1999, s. 1).
   
      (2)  Kommissionens forordning (EF) nr. 438/2001 af 2.3.2001 om gennemførelsesbestemmelser til Rådets forordning (EF) nr. 1260/1999 for så vidt angår forvaltnings- og kontrolsystemerne for strukturfondenes interventioner (EFT L 63 af 3.3.2001, s. 21).
   
      (3)  K(2001) 476 af 2.3.2001.